recursal/SuperWikiNEXT-32B huggingface dataset:
வியட்நாமில், மூவகை மூன்றாம் அடுக்கு ஆட்சிப் பிரிவுகள் அமைகின்றன:குமுகம் (வியட்நாமியம்: *சா*), நகரியம்/பேரூர் (வியட்நாமியம்: *தித்திரான்*)，சிறகம் (வியட்நாமியம்: *பூவோங்*. வியட்நாமில் ஊரக்க் குமுகம் சா எனவும் நகரகக் குமுகம் தித்திரான் எனவும் அழைக்கப்படுகிறது. என்றாலும், மாகாணத் தகுதியுள்ள பெரிய நகரகங்கள் சிறகங்களாகப் பிரிக்கப்படும். இவை பூவோங் என அழைக்கப்படும்.

2008 ஆம் ஆண்டு திசம்பர் 31 இன் நிலவரப்படி வியட்நாமில், நகரியங்களையும் சிறகங்களையும் தவிர, 9,111 குமுகங்கள் நிலவுகின்றன. ஒவ்வொரு குமுகமும் பேரூர்களையும் ஊர்களையும் கொண்டுள்ளன; ஆனால், சிறகங்களும் குமுக மட்ட நகரியங்களும் (பெரும்பாலும் நகரக மாவட்டங்களில்) மேலும் அணுக்கங்களாகவும் பிரிக்கப்படுகின்றன. இவை ஊரக்க் குமுகங்களில் இருந்து வேறுபட்டனவாகும்.

2008 ஆம் ஆண்டு திசம்பர் 31 இன் நிலவரப்படி, வியட்நாமில், 11,112 நகரியங்களும் சிறகங்களும் உட்பட, குமுக மட்டப் பிரிவுகள் உள்ளன. தாங்கோவா மாகாணம் உயரெண்ணிக்கை குமுகங்களைப் பெற்றுள்ளது. இதில் 637 குமுக மட்ட ஆட்சிப் பிரிவுகள் உள்ளன.

வரலாற்றுப் பாத்திரம்
--------------------

வியட்நாம் குடியரசின் இரண்டாம் குடியாட்சியின்போது ஒவ்வொரு குமுகத்துக்கும் ஒரு மாவட்டத் தலைவர் அமர்த்தப்படுவார். இவர்கள், காவல் தலவர், குமுக்க் கருவூலத் தலைவர், ஆட்சியியல் அலுவலர்கள், பொதுப்பணி அலுவலர்கள் ஆகிய பிற தலைவர்களை ஒருங்கிணைத்து குமுக மன்றங்களை அமைப்பர். குமுகத்தின் உடல்நலம், கல்வி உட்பட, பல பொறுப்புகளைக் குமுக மன்றம் வகிக்கிறது.

மேலும் காண்க
------------

* குமுகம் (வியட்நாம்) (வியட்நாமியம்: *சா*)
* குமுக மட்ட நகரியம் (வியட்நாமியம்: *தித்திரான்*)
* சிறகம் (வியட்நாம்) (வியட்நாமியம்: *பூவோங்*)
* வியட்நாமின் மாவட்டங்கள்
* வியட்நாம் மாகாணங்கள்
* வியட்நாம் மாநகராட்சிகள்

மேற்கோள்கள்
-----------

1. ↑  General Statistics Office (Vietnam). பரணிடப்பட்டது 2012-01-31 at the வந்தவழி இயந்திரம்
2. ↑  Donoghe, John. *Cam An: a Fishing Village in Central Vietnam.* Saigon: Michigan State University Vietnam Advisory Group, 1961.
**சி. ஆர். நாராயண் ராவ்** (*C. R. Narayan Rao*, 15 ஆகஸ்ட் 1882 - 2 ஜனவரி 1960) ஒர் இந்திய விலங்கியல் மருத்துவர் மற்றும் ஊர்வனவியலாளர் (herpetologist) ஆவார். "இன்றைய அறிவியல்" எனும் அறிவியல் பத்திரிகையின் நிறுவன ஆசிரியர்களில் ஒருவராக இருந்தார். இந்திய நில நீர் உயிரினங்களில் (இருவாழ்விகள்) இவரது முன்னோடிப் பணியை அங்கீகரிப்பதற்காக, "ராவ்ரெசுடெசு" என்ற தவளை இனத்திற்கு இவரது பெயரிடப்பட்டுள்ளது

பின்னணி
-------

கோயம்புத்தூரில் பிறந்த இவர் பெல்லாரியில் தனது பட்டப்படிப்பை பயின்றார். பிந்தைய பட்டப்படிப்பினை பேராசிரியர் எண்டர்சனின் கீழ் சென்னை கிறித்துவக் கல்லூரியில் பயின்று தங்க பதக்கம் பெற்றார். பிறகு, அவர் கற்பித்தலில் டிப்ளமோ பெற்றார். இவர் கோயம்புத்தூர் மற்றும் எர்ணாகுளத்தில் கற்பித்தல் பணியேற்றார். அதன் பின்னர் பெங்களூரில் உள்ள மத்திய கல்லூரியில் பணியாற்றினார். அங்கு உயிரியல் துறையை ஒருங்கமைத்து விலங்கியல் தலைவராக செயல்பட்டு 1937 ஆம் ஆண்டு ஓய்வு பெற்றார்.

பங்களிப்புகள்
-------------

ஆய்வுகளைப் பல்கலைக்கழக கல்வியோடு ஒருங்கிணைப்பில் அவர் ஈடுபட்டுள்ளதால், அறிவியல் மற்றும் ஆராய்ச்சியில் அவரது பங்கு குறிப்பிடத்தக்கதாகக் கருதப்படுகிறது. சர் மார்ட்டின் ஆன்ஸ்லோ ஃபோஸ்டர் மற்றும் பிற இந்திய விஞ்ஞானிகளுடன் இணைந்து *ஜூலை 1932 இல்* நேச்சர் இதழைப் போன்ற மற்றொரு இதழான "தற்போதைய அறிவியல்" தொடங்கினார். அதன் முதன்மை ஆசிரியராக இருந்தார். அவரது முதல் தலையங்கங்களில் ஒன்று, இந்தியாவில் விஞ்ஞான நடவடிக்கைகளை ஒருங்கிணைத்து இந்திய அறிவியல் அகாதமி உருவாக உதவியது.

பேராசிரியர் ராவ் தவளைகள் மற்றும் அவைகளை வகைபிரித்தல் ஆகியவற்றில் நிபுணத்துவம் பெற்றவர். பல தவளை வகைகளை அவர் பெயரிட்டு விளக்கியுள்ளார். அர்பன்டெரிக் மற்றும் சிக்மண்டேசன் தவளைகளின் வாழ்வாதார வளர்ச்சியைப் பற்றிய நமது புரிதலுக்கு முக்கிய பங்களிப்பாகக் கருதப்படுகிறது. அவர் புதிய மைக்ரோலைட் இனமான ராமானேலாவை விவரித்தார். "ராரெஸ்ட்டெஸ்" என்ற இனத்துக்கு இவர் பெயரைச் சூட்டி .

1938 ல் லாகூரில் இந்திய அறிவியல் காங்கிரஸின் விலங்கியல் பிரிவிற்கு பேராசிரியர் ராவ் தலைமை வகித்தார். இவரது மெல்லிய லொரிஸின் கருப்பை முனையின் விரிவுரைகள் ஜேம்ஸ் பீட்டர் ஹில் என்பவரால் ராயல் சொசைட்டிக்கு வழங்கப்பட்டது.

மேற்கோள்கள்
-----------

1. 1 2 3  Seshachar, B.R. (1960). "Obituary. Professor C.R. Narayan Rao". *Current Science* **29** (5): 173. .
2. ↑  Krishnan, Riki & P. Balaram (2007). "Current Science: some early history". *Current Science* **92-138** (1): 129-.. பார்த்த நாள்: 2017-07-10.
3. ↑  Biju, S. D.; Yogesh Shouche; Alain Dubois; S. K. Dutta; Franky Bossuyt (2010). "A ground-dwelling rhacophorid frog from the highest mountain peak of the Western Ghats of India". *Current Science* **98** (8): 1119–1125. .

வெளி இணைப்புகள்
---------------

*
**குதிவாதம்** (*Plantar fasciitis*) என்பது பாதத்தின் அடிப்பகுதியில் உள்ள தடித்த உள்ளங்காலுக்குரிய சவ்வுப் பகுதியில் ஏற்படும் அழற்சி.

அறிகுறிகள்
----------

இந்நோயின் முக்கிய அறிகுறி பாதத்தின் குதிப்பகுதியில் வலி ஏற்படும். சிலவேளைகளில் அப்பகுதி சிவக்கலாம், வீங்கலாம், அல்லது சூடாக இருப்பதை உணரலாம். இவை அழற்சியின் அறிகுறிகளாகும். 
குதிவாதத்தினால் ஏற்படும் வலியானது முக்கியமாக அதிகாலையில் படுக்கை விட்டு எழுந்து முதல் அடி வைக்கும்போது மிக அதிகமாக இருக்கும். சில அடிகள் நடக்க வலி தானே குறைந்து விடும். கவனிக்காது விட்டால் நாட்கள் செல்லச் செல்ல வலி நாள் முழுவதும் துன்பம் தரக் கூடும்.

காரணிகள்
--------

குதிவாதம் குதிப்பகுதியிலும், காலின் கெண்டைப் பகுதியிலும் உள்ள தசைகளின் இறுக்கம் இல்லது பாதப்பகுதியின் தளர்ச்சி அல்லது உடற்பயிற்சியைத் தவறாகச் செய்தல் அல்லது பாதத்தின் இயற்கையான வளைவுப் பகுதிக்கு கொடுக்கப்படும் அதிகரித்த வேலைப் பளு (மிக நீண்ட தூரம் ஓடுதல், அதி வேகமாக ஓடுதல், அடிக்கடி ஓடுதல் போன்றவை) போன்ற பலவித காரணங்களால் ஏற்படுகிறது. பொருத்தமற்ற அதாவது அளவற்ற காலணியைஉபயோகிப்பதும் குதிவாதத்திற்குக் காரணமாகலாம். அல்லது தொழில் காரணமாவோ அல்லது பொழுது போக்குப் பழக்கம் காரணமாகவோஇ குதிக்காலுக்குரிய சவ்வுக்கு அதிக வேலை கொடுத்து ஊறு விளைவிப்பதும் காரணமாகலாம்.

எளிய பயிற்சி முறைகள்
--------------------

கால்கள் தரையில் பதியும் வண்ணம் ஒரு நாற்காலியில் அமரவும். பாதத்தின் பத்து விரல்களையும் இருபது முறை உள் பக்கமாய் மடக்கி விரிக்கவும். அடுத்து முன் பாதங்களை தாளம் போடுவது போல இருபது முறை உயர்த்தி இறக்கவும். அடுத்து முன் பாதத்தை ஊன்றியபடி குதிங்கால்களை இருபது முறை தரையை விட்டு மேலே உயர்த்தி இறக்கவும். இந்த மூன்று பயிற்சிகளையும் தினமும் காலை, மாலை இரு வேளையும் கண்டிப்பாக செய்ய வேண்டும். அது போகவும் இடையே எத்தனை தடவை சாத்தியப்படுகிறதோ அத்தனை தடவை செய்யலாம்.

வெளி இணைப்புகள்
---------------

* பரணிடப்பட்டது 2016-03-06 at the வந்தவழி இயந்திரம் பவளமணி பிரகாசம்
**மஜர்** என்பது 13-14ஆம் நூற்றாண்டுகளில் அமைந்திருந்த, தங்க நாடோடிக் கூட்டத்தின் ஒரு நடுக்கால நகரம் ஆகும். காக்கேசியா மற்றும் கருங்கடல் பகுதிகளுக்கு இடையிலான வணிகத்தில் இந்நகரமானது ஒரு காலத்தில் ஒரு முக்கியமான பங்கை ஆற்றியது. 1310-1311இல் இந்நகரம் தனது சொந்த நாணயங்களை அச்சிட்டது. 1395ஆம் ஆண்டு தைமூரின் துருப்புகளால் இது சூறையாடப்பட்டது.

பெரிய மஜாரில் இருந்த முகமதிய வழிபாட்டு இடம். ஓவியம் ஜி. கெய்சிலர் (பல்லாஸ் 1799)
1332ஆம் ஆண்டு வாக்கில் இப்னு பதூதா இந்தப் பட்டணத்திற்கு வருகை புரிந்தார்: "நான் அல்-மச்சர் நகரத்திற்காகப் பயணத்தை மேற்கொண்டேன். அது ஒரு பெரிய பட்டணம். துருக்கியர்களின் சிறந்த நகரங்களில் ஒன்றாக அது திகழ்ந்தது. ஒரு பெரிய ஆற்றின் கரையில் அமைந்திருந்தது. அப்பட்டணத்தில் தோட்டங்களும் பழங்களும் ஏராளமாக இருந்தன."

உசாத்துணை
---------

1. ↑  Gibb, H.A.R. trans. and ed. (1962). *The Travels of Ibn Baṭṭūṭa, A.D. 1325–1354 (Volume 2)*. London: Hakluyt Society. பக். 479. ; Defrémery, C.; Sanguinetti, B.R. trans. and eds. (1854) (in French, Arabic). *Voyages d'Ibn Batoutah (Volume 2)*. Paris: Société Asiatic. பக். 375. .

மேலும் படிக்க
-------------

* Howorth, Henry H. (1880). *History of the Mongols, from the 9th to the 19th (Part 2 Division 1)*. London: Longmans & Green. பக். 187–193. .
* Yule, Henry, trans. and ed. (1903). *The Book of Ser Marco Polo: The Venetian concerning the kingdoms and marvels of the east, Volume 2*. London: John Murray. .
**பில்லி ஐலிஷ்** **(Billie Eilish** Pirate Baird O'Connell(/ˈaɪlɪʃ/ *EYE-lish*; **)** (டிசம்பர்,18, 2001**)** ஓர் அமெரிக்கப் பாடகர் மற்றும் பாடலாசிரியர் ஆவார். இவருடைய முதல் பாடல் 2016ஆம் ஆண்டு வெளிவந்த *ஓசன் ஐய்ஸ் ஆகும்*. இப்பாடல்,  *சவுண்ட் கிளவுட்* என்னும் ஒலி விரவல் தளத்தின் மூலம் பதிவேற்றப்பட்டு பின்பு *இன்டெர்ஸ்கோப் ரெக்கார்ட்ஸ்* மூலம் வெளியிடப்பட்டது. இவர் தன்னுடைய பாடல்களை தன்னுடைய சகோதரர் ஃபினாஸ் ஓ,கானலுடன் இணைந்து இயற்றுகிறார். இவர் ஐந்து கிராமி  விருதுகள் பெற்றார். மேலும் இவர் 2 அமெரிக்கன் மியூசிக் அவார்ட்ஸ், கின்னஸ் உலக சாதனைகள், எம்டிவி இசை விருது , பிரிட் அவார்ட்ஸ் போன்ற பல விருதுகளைப் பெற்றுள்ளார்.

  

**படைப்புகள் :**

1."வென் வீ ஆல் கோ ஆஸ்லீப் வேர் டு வி கோ?"

2. பிங்கர்ஸ் கிராஸ்ட் 

3. ஐடோன்ட்வானபியுஎனிமோர் 

4.ஓசன் ஐஸ் 

5. க்ஸேநீ 

6. லவ்லி 

7. விஷ் யூ வேர் கே 

8. லிசன் பிபோர் ஐ கோ 

9. வென் த பார்ட்டீஸ் ஓவர் 

10. மை ஸ்டிரேன்ஜ் அடிக்ஷன் 

11. 8

12. ஆல் த குட் கார்ல்ஸ் கோ டு ஹெல் 

13. பேட் கய் 

14.பரி அ பிரண்டு 

15. கம் அவுட் ஆன்ட் பிலே 

16. எவ்ரீதிங் ஐ வான்டட் 

17. குட் பாய் 

18. ஐ லவ் யு 

19. நோ டைம் டு டை 

20. யு ஷுட் ஸீ மி இன் அ கிரவுன் 

21. வென் ஐ வாஸ் ஓல்டர் 

22. இலோமிலோ

சான்றுகள்
---------

1. 1 2  Savage, Mark (July 15, 2017). "Billie Eilish: Is she pop's best new hope?". BBC News.. ""...It's eye-*lish*, like eyelash with a lish.""

2.
குதிரைத்தறியனார் சங்ககாலப் புலவர்களில் ஒருவர். குதிரைத்தறி என்னும் ஊரில் வாழ்ந்த புலவர் இவர். குதிரை கட்டுமிடமாக இருந்த ஓர் இடம் நாளடைவில் ஊராக மாறிக் குதிரைத்தறி என்னும் பெயர் கொண்ட ஊராயிற்று. குதிரைத்தறியனாரின் பாடல் ஒன்றே ஒன்று மட்டும் சங்கப்பாடல் தொகுப்பில் இடம்பெற்றுள்ளது. அது நற்றிணை 296 எண்ணுள்ள பாடல்.

நற்றிணை 296 சொல்லும் செய்தி
---------------------------

கொன்றைப் பூ மலரும் மாரிக் காலத்திலும் அவர் வரவில்லையே என்று தலைமகள் நொந்துகொள்ளும் செய்தியைத் தரும் பாடல் இது. பிரிந்தோர் இரங்கும் காலத்திலும் வினையையே நினைக்கிறாரே என்று அவள் நினைந்து வருந்துகிறாள்.

### உவமை

போருக்குச் செல்லும் யானையின் முகத்தில் பொருத்தப்பட்டுள்ள ஓடை என்னும் பொன்னணி போல, மாலை வளையம் போல மலர்திருக்கும் வேங்கைப் பூ, கற்பாறையின் மேல் தொங்கியதாம். யானை போல் கரும்பாறை. யானையின் பொன்னோடை போல் வேங்கைப் பூவின் சரம்.

#### தொல்காப்பியர் கருத்து

'வினையே ஆடவர்க்கு உயிரே' என்று தொல்காப்பியம் கூறும் வாழ்க்கை நெறியை இந்தத் தலைவன் கடைப்பிடிப்பதை நினைவுகூரலாம்.

#### தொல்காப்பிய உரிச்சொல்

ஏ என்னும் உரிச்சொல் பெற்று என்னும் பொருளைத் தரும் என்று தொலகாப்பியம் கூறுகிறது. (778) பெற்று என்றால் பெருமை என்று பொருள்.

இப்பாடல் 'ஏகல்' என்று மலையிலுள்ள பெரிய பாறாங்கல்லைக் குறிப்பிட்டுத் தொல்காப்பியர் காலத் தமிழுக்கு எடுத்துக்காட்டாய் விளங்குகிறது.
**சாமளாபுரம் சோழீயீஸ்வரர் கோயில்** தமிழ்நாட்டில் திருப்பூர் மாவட்டம், சாமளாபுரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோழீயீஸ்ரர், தில்லைநாயகி சன்னதிகளும், தில்லைநாயகி, பஞ்சலிங்கம், சூரியன், அருள்மினு சந்திரன், தண்டபானி, பைரவர், தட்சிணாமூர்த்தி, 63 நாயன்மார்கள், வள்ளி, தெய்வயானை சமேத சுப்பிரமணியர், விநாயகர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கோணேஸ்வரி முருகேசபிள்ளை** ( - 17.05.1997, அம்பாறை, கல்முனை) என்பவர் 1997, டிசம்பர் 17 ஆம் நாள் இலங்கை, அம்பாறை, சென்ரல் முகாமைச் சேர்ந்த இராணுவத்தால் பாலுறுப்பில் கிரனைட் எறிந்து, படுகொலை செய்யப்பட்ட நான்கு குழந்தைகளின் தாயான இலங்கைத் தமிழ்ப் பெண் ஆவார்.

நிகழ்வு
-------

இரு பிள்ளைகளின் தாயாரான 35 வயது நிரம்பிய திருமது கோணேஸ்வரி முருகேசபிள்ளை தனது குடும்பத்தாரின் முன்னிலையில் 21 ஆம் நாள் ஆவணி 97 இல் மத்திய முகாம் பகுதி போலீஸ் குழுவினரால் கூட்டாகப் பாலியல் வல்லுறவுக்கு ஆளாக்கப்பட்டு பின்னர் படுகொலை செய்யப்பட்டார். பாலியல் வல்லுறவுக்கான அடையாளங்களை அழிக்கும் நோக்கில் சிங்களக் காவல்த்துறை கோணேஸ்வரியின் பிறப்புறுப்பில் வெடிகுண்டு வைத்து அவரைக் கொலை செய்ததாக அவரின் குடும்பத்தார் தெரிவித்தனர். இந்தப் பெண்ணின் பாலியல் வல்லுறவிலும் பின்னர் அரங்கேறிய படுகொலையிலும் சம்பந்தப்பட்ட எந்த போலீஸ் அதிகாரியும் இதுவரையில் சட்டத்தின் முன் நிறுத்தப்படவில்லை என்பது குறிப்பிடத்தக்கது.

அரசு விசாரணை
------------

இவற்றையும் பார்க்க
------------------

* சாரதாம்பாள்
* கிருஷாந்தி குமாரசுவாமி
* இளையதம்பி தர்சினி

வெளியிணைப்புகள்
---------------

* Women and ethnic nationalism in Sri lanka பரணிடப்பட்டது 2007-06-10 at the வந்தவழி இயந்திரம்
* Amnesty International Report on Rape in Sri Lanka
* No new wvidence in Koneswary inquest

மேற்கோள்கள்
-----------


1. ↑
2. ↑
**கோதமங்கலம்** (Kothamangalam) என்பது இந்திய மாநிலமான கேரளாவில் எர்ணாகுளம் மாவட்டத்தின் கிழக்கு பகுதியில் உள்ள ஒரு நகராட்சியாகும். இந்த நகரம் மேற்கு தொடர்ச்சி மலையின் அடிவாரத்தில் உள்ளது. நெடுஞ்சாலை எண் -85 எர்ணாகுளம் - மதுரை - இராமேசுவரம் இதன் வழியாக செல்கிறது. இது இடுக்கி மக்களவைத் தொகுதியின் ஒரு பகுதியாகும். இந்த நகரம் ஒரு வட்டத்தின் தலைமையகமாகவும் அதே பெயரில் நகராட்சியாகவும் செயல்படுகிறது .

நிலவியல்
--------

கோதமங்கலம் எர்ணாகுளம் மாவட்டத்தின் கிழக்கு பகுதியில் அமைந்துள்ளது. இது 'மலைச்சிகரங்களின் நுழைவாயில்' என்று அழைக்கப்படுகிறது. கேரளாவின் புவியியல் பகுதிகளின் பிரிவின் படி, அதாவது உயர் நிலங்கள், நடுப்பகுதிகள் மற்றும் குறைந்த நிலங்களின் அமைப்பில், இது ஒரு மத்திய நிலப் பகுதியில் உள்ளது.  பொது நிலப்பரப்பு மலைப்பாங்காக உள்ளது. மூணார் மலை வாழிடம் இங்கிருந்து 85 கிலோமீட்டர் தொலைவில் உள்ளது.

கேரளாவின் மிகப்பெரிய நதியான பெரியாறு இதன் வழியாக பாய்கிறது. நீர் மின் ஆற்றல் உற்பத்தி மற்றும் நீர்ப்பாசன நோக்கங்களுக்காக இடமலயாறு, கீழ் பெரியாறு (நேரியமங்கலம் அருகே) மற்றும் பூததங்கெட்டு ஆகியவற்றில் பெரியார் முழுவதும் கட்டப்பட்ட அணைகள் கொத்தமங்கலம் பகுதியில் அமைந்துள்ளன. தற்போதைய கொத்தமங்கலம் பகுதி வரலாற்று ரீதியாக 'மலகாச்சிரா' என்று அழைக்கப்பட்டது. நகரத்தின் ஊடாகப் பாயும் கோத்தமங்கலம் ஆறு என்ற சிறிய ஆறு காளியாறு மற்றும் தொடுபுழா ஆற்றுடன் சேர்ந்து எர்ணாகுளம் மாவட்டத்தில் இரண்டாவது பெரிய நதியாக இருக்கும் மூவாற்றுப்புழை ஆற்றை உருவாக்குகிறது.

**அருகிலுள்ள நகரங்களும் & ஊர்களும்**| 

| * பா
* உ
* தொ
**கோதமங்கலத்திலிருந்து** |
| --- |
| 

|  |  |  |
| --- | --- | --- |
| பெரும்பாவூர் | தட்டெக்காடு பறவைகள் சரணாலயம் | வன்னப்பபுரம் |
|  |  |  |
| செறுவாத்தூர் | **கொத்தமங்கலம்** | அடிமாலி |
|  |  |  |
| மூவாற்றுப்புழை | அயவானா | தொடுபுழா |

 |

 |

மேற்கோள்கள்
-----------

1. ↑  Eranakulam. Kerala Government Statistics

வெளி இணைப்புகள்
---------------

விக்கிமீடியா பொதுவகத்தில்,  
 ***கோதமங்கலம்***   
என்பதின் ஊடகங்கள் உள்ளன. 

* Ernakulam District website பரணிடப்பட்டது 2008-10-14 at the வந்தவழி இயந்திரம்
**தோனா கதரீனா** (பிறவிப்பெயர்: **குசுமாசன தேவி**) கண்டி அரசை 1581 இல் ஆண்ட ஒரு அரசி ஆவாள். கண்டி மன்னன் கரலியத்தே பண்டாரன் என்பானின் மகளான இவள், போர்த்துக்கேயரின் கட்டுப்பாட்டின் கீழேயே வாழ நேரிட்டதுடன், அவர்களால் மதமாற்றப்பட்டு, தோனா கதரீனா எனும் பெயரையும் பெற்றுக்கொண்டாள்.

வாழ்க்கை
--------

தந்துறைப் போர் காலவேளையில், கரலியத்தே பண்டாரன் இறந்ததை அடுத்து, 1581இல் போர்த்துக்கேயரால், போர்த்துக்கல்லின் திறை அரசாக முடிசூட்டப்பட்டாள் தோனா கதரீனா. அப்போது இளமங்கையாக இருந்த கதரீனா, சீதாவக்கை மன்னன் முதலாம் இராஜசிங்கனால் அதேயாண்டு ஆட்சிகவிழ்க்கப்பட்டாள்.

முதலாம் இராஜசிங்கன் இறந்தபின்னர் ஏற்பட்ட ஆட்சிக்குழப்பத்தில், முதலாம் விமலதர்மசூரியன் இவளை மணந்ததன் மூலம், ஆட்சிக்குத் தகுதியாகி, கண்டி அரசனாக 1594இல் அரியணை ஏறினான். அவனும் இறக்கநேரிட்டதும், தன் மைத்துனன் செனரத் மன்னனை மணந்து அவனுக்கும் ஆட்சிபீடமேறும் வாய்ப்பை நல்கினாள்.

முதலாம் விமலதர்மசூரியனிடம் அவளுக்கு மகாஸ்தான அதகாசி, சந்தான அதகாசி ஆகிய இரு மக்களும், செனரதனிடம் மகாஸ்தானனும் பிறந்தார்கள். மகாஸ்தான அதகாசி, 1612இல் ஏற்பட்ட ஒரு தீராப்பிணியால், ஆறுநாட்கள் நோய்ப்படுக்கையில் கிடந்து மரித்தான். அரசியல் தந்திரத்துக்காக, அவள் மீண்டும் பௌத்தத்தைத் தழுவிக்கொண்டாலும், கதரீனா இறுதிவரை, கிறிஸ்தவப் பெண்ணாகவே வாழ்ந்து மடிந்ததாக அறியமுடிகின்றது. பேரன்புக்குரிய மூத்த மகன் மகாஸ்தான அதகாசி இறந்ததும், கதரீனாவைப் பெருந்துயர் வாட்ட, 10 யூலை 1613இல் அவள் மரித்தாள்.

மேலும் காண்க
------------

* ஆட்சியாளர் பட்டியல், இலங்கை
* கண்டி இராச்சியம்
* இலங்கையின் வரலாறு

உசாவியவை
--------

1. ↑  A Description of the Great and Most Famous Isle of Ceylon – Philip Baldaeus
2. ↑  ரஜீவ விஜேசிங்க: *Political Principles and Their Practice in Sri Lanka*
3. ↑  Rajiva Wijesinha: *Political Principles and Their Practice in Sri Lanka*

|  |
| --- |
| தோனா கதரீனா **ஸ்ரீசங்கபோதி வம்சம்****பிறப்பு:** ? 15??  **இறப்பு:** யூலை 1613 |
| ஆட்சியின் போது இருந்த பட்டம் |
| முன்னர்**கரலியத்தே பண்டாரன்** | **கண்டி அரசி**1581–1581 | பின்னர்**முதலாம் ராஜசிங்கன்** |
**அன்பு சங்கிலி** (Anbu sangili) 1991 ஆம் ஆண்டு ஆனந்த் பாபு மற்றும் பேபி ஷாமிலி நடிப்பில், பி. நித்யராஜ் இயக்கத்தில், கே.எஸ். ஸ்ரீனிவாசன் மற்றும் கே. எஸ். சிவராமன் தயாரிப்பில், இளையகங்கை இசையில் வெளியான தமிழ் திரைப்படம்.

கதைச்சுருக்கம்
--------------

வினோத் (ஆனந்த் பாபு) தன் மனைவி மற்றும் மகள் கீதாவுடன் (பேபி ஷாமிலி) வசிக்கிறார். கீதாவை ஒரு விபத்திலிருந்து விக்டர் (உதயன்) காப்பாற்றுகிறார். விக்டர் செய்த தவறுக்காக அவர் கைதுசெய்யப்பட்டதை அறியும் வினோத் அவரைப் பார்க்கச் சிறைக்குச் செல்கிறான். விக்டர் தன் கடந்த காலத்தை வினோத்திடம் கூறுகிறார்.

யாருமற்ற அனாதையான விக்டர் பாதிரியார் அடைக்கலம் (சாருஹாசன்) நடத்தும் அனாதை இல்லத்தில் வளர்ந்தவன். அநாதை இல்லத்தின் நிதிப் பிரச்சனையை சமாளிக்க ஆட்டோ ஓட்டுநராகப் பணிபுரிந்து நிதி சேர்க்கிறான். ஒரு நாள் தன் ஆட்டோவில் தேவநேசன் (ஸ்ரீகாந்த்) தவறவிட்ட பணப்பையை பத்திரமாக அவரிடமே ஒப்படைக்கிறான் விக்டர். தேவநேசன் விக்டரின் நேர்மையைப் பாராட்டி அனாதை இல்லத்திற்கு 10 இலட்ச ரூபாய் நன்கொடை தருவதாக உறுதியளிக்கிறார். திடீரென தேவநேசன் இறந்துவிட அவரது உதவியாளரான விஸ்வநாத் (உதய் பிரகாஷ்) அப்பணத்தைத் தர மறுக்கிறான். விஸ்வநாதன் சொத்துக்கு ஆசைப்பட்டு தேவநேசனைக் கொன்றதை அறிகிறான் விக்டர், தங்களுக்கு விஸ்வநாதன் தருவதாக சொன்ன பணத்தைத் திருட முடிவுசெய்யும் விக்டர் பணத்தைத் திருடிக்கொண்டு தப்பிக்கும்பொழுது, ஆபத்தில் மாட்டிக்கொண்ட கீதாவைக் காப்பாற்றச் சென்று காவலர்களிடம் சிக்குகிறான்.

வினோத் விக்டருக்கு உதவுவதாக வாக்களிக்கிறான். விஸ்வநாதன் தன்னை எதிர்ப்பவர்கள் அனைவரையும் கொல்லத் திட்டமிடுகிறான். பாதிரியார் அடைக்கலம், வினோத்தின் மனைவி மற்றும் தேவநேசனின் விசுவாசமான பணியாள் தாஸ் ஆகியோரைக் கொல்கிறான். அதன்பின் வினோத்தும் விக்டரும் எப்படி விஸ்வநாதனை தண்டித்தார்கள் என்பது மீதிக்கதை.

நடிகர்கள்
---------

* ஆனந்த் பாபு - வினோத்
* பேபி ஷாமிலி - கீதா
* உதயன் - விக்டர்
* சுபிஷா - இந்து
* தரணி - வினோத் மனைவி
* உதய் பிரகாஷ் - விஸ்வநாத்
* செந்தில் - மாத்ருபூதம்
* சின்னி ஜெயந்த் - ஆண்டனி
* விவேக் - கு. ரங்கு
* சாருஹாசன் - அடைக்கலம்
* ஸ்ரீகாந்த் - தேவநேசன்
* கே. கண்ணன் - தாஸ்
* சேது விநாயகம் - பிரேம்
* சக்திவேல் - சக்தி
* எம். பானுமதி
* லிண்டா
* அனிதா
* தேவி
* ஜெயந்தி

இசை
---

படத்தின் இசையமைப்பாளர் இளையகங்கை. பாடாலாசிரியர்கள் வாலி, முத்துலிங்கம், செம்பையா மற்றும் எல். ஜி. ராணியின் மைந்தன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | தட்டுங்கள் தாளங்களே | மனோ | 5:11 |
| 2 | நாள் முழுதும் | கே. ஜே. யேசுதாஸ், சுனந்தா | 5:09 |
| 3 | மந்திர புன்னகை | உமா ரமணன் | 5:06 |
| 4 | ஆட்டந்தான் ஆடத்தான் | ராஜா சக்கரவர்த்தி , பேபி கல்பனா | 5:08 |

மேற்கோள்கள்
-----------

1. ↑  "அன்பு சங்கிலி".
2. ↑  "அன்புசங்கிலி". Archived from the original on 2004-02-29. 2019-03-24 அன்று பார்க்கப்பட்டது.CS1 maint: unfit url (link)
3. ↑  "அன்புசங்கிலி". Archived from the original on 2010-02-04. 2019-03-24 அன்று பார்க்கப்பட்டது.CS1 maint: unfit url (link)
4. ↑  "பாடல்கள்". 2019-03-24 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
5. ↑  "பாடல்கள்".
6. ↑  "பாடல்கள்".
ஓர் எழுத்து, தனியாகவோ பல எழுத்துகள் தொடர்ந்தோ பொருள் தருவது சொல் எனப்படும். பதம், மொழி, கிளவி என்பன ஒருபொருள் தரும் பலசொற்கள்.

மூவகை மொழிகள்
-------------

மொழி மூவகைப்படும். அவையாவன

1. தனிமொழி
2. தொடர்மொழி
3. பொதுமொழி

### தனிமொழி

ஒருசொல் தனித்து நின்று பொருளை உணர்த்துவது, தனிமொழி.

**எ.கா:** வா, கண், செய்தான்

### தொடர்மொழி

இரண்டு அல்லது அதற்கு மேற்பட்ட சொற்கள் தொடர்ந்துவந்து பொருளை உணர்த்துவது தொடர்மொழி.

**எ.கா:** படம் பார்த்தான்.

### பொதுமொழி

ஒருசொல் தனித்து நின்று ஒருபொருளையும், அச்சொல்லே பிரிந்து நின்று வேறு பொருளையும் தந்து, தனிமொழிக்கும் தொடர்மொழிக்கும் பொதுவாய் அமைவது, பொதுமொழி எனப்படும்.

எ.கா: அந்தமான், பலகை, வைகை

‘அந்தமான்’ என்பது ஒரு தீவையும், அச்சொல்லே அந்த+மான் எனப் பிரிந்து நின்று அந்த மான் (விலங்கு) என வேறு பொருளையும் தருகின்றது.

நன்னூல் நூற்பா
--------------

ஒருமொழி ஒருபொருள நவாம் தொடர்மொழி

பலபொரு ளனபொது இருமையும் ஏற்பன - நன்னூல், 260

சான்றுகள்
---------

1. ↑   *தமிழ்நாடு சமச்சீர் கல்வி பத்தாம் வகுப்பு பாடநூல்*. பக். 17.

வெளியிணைப்புகள்
---------------

1. நன்னூல் நூற்பா எண்: 260
2. விக்கிமூலம் (வெளி இணைப்பு) பவணந்தி முனிவரின் நன்னூல் சொல்லதிகாரம்
சீன மீன் வலைகள்

**மூலாம்பில்லித் தீவு** *(Moolampilly)* இந்தியாவின் கேரள மாநிலத்திலுள்ள கொச்சி நகரத்தைச் சேர்ந்த பல தீவுகளில் ஒன்றாகும். கொச்சி நகரத்திற்கு அருகில் உள்ள இத்தீவை பெரியாறு ஆறு சூழ்ந்துள்ளது. எர்ணாகுளம் மாவட்டம், கனாயண்ணூர் தாலுக்காவில் உள்ள கதாமக்குடி கிராம பஞ்சாயத்தின் ஒரு பகுதியாக மூலாம்பில்லித் தீவு கருதப்படுகிறது. கையால் செய்யப்படும் மட்பாண்டங்களுக்கும், தந்தூரி அடுப்புகளுக்கும் மூலாம்பல்லித் தீவு மிகவும் புகழ் பெற்றுள்ளது. மூலாம்பில்லி களிமண் சங்கம் 1962 ஆம் ஆண்டில் இங்கு உருவாக்கப்பட்டது 

வல்லர்பாடம் இடமாற்று கொள்கலன் முனைத் திட்டத்திற்காக மூலாம்பல்லித் தீவைச் சேர்ந்த பல குடியிருப்பாளர்கள் வெளியேற்றப்பட்டனர். 6 சூன் 2011 அன்று இவர்களின் புனர்வாழ்வுப் பணிகள் தொடர்பான அனைத்து நிலுவைகளையும் வழங்கி மாநில அரசு இப்பிரச்சினைக்குத் தீர்வு கண்டது. 

இத்தீவு மக்களை முக்கிய நிலப்பகுதிகளுடன் இனைக்கும் மூலாம்பில்லி-பிழாலா மேம்பாலம் உள்ளிட்ட நான்கு பாலங்கள் இங்கு கட்டப்பட உள்ளன .

மேற்கோள்கள்
-----------

விக்கிமீடியா பொதுவகத்தில்,  
 ***மூலாம்பில்லித் தீவு***   
என்பதின் ஊடகங்கள் உள்ளன. 


1. ↑  Moolampilly Earthenpots
2. ↑  "Moolampilly rehabilitation package". 2014-03-10 அன்று மூலம் பரணிடப்பட்டது. 2017-08-14 அன்று பார்க்கப்பட்டது.
3. ↑  Bridge to mainland
**அன்பில் பெரியசாமி** (*Anbil Periyasamy*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார்.
இவர் திமுக முன்னாள் அமைச்சர் அன்பில் பி. தர்மலிங்கத்தின் மகனும் அன்பில் பொய்யாமொழியின் இளைய சகோதரரும் ஆவார்.
திருச்சிராப்பள்ளி மாவட்டம் கிராப்பட்டியினை சார்ந்த இவர் தமிழ்நாடு சட்டமன்றத்திற்குத் திருச்சிராப்பள்ளி-II தொகுதியில் திராவிட முன்னேற்றக் கழக வேட்பாளராக 1999/2000 மற்றும் 2001 தேர்தல்களில் போட்டியிட்டுத் தேர்ந்தெடுக்கப்பட்டார். இவர் மீண்டும் 2006ஆம் ஆண்டு நடைபெற்ற தேர்தலில் திருச்சிராப்பள்ளி I தேர்தலில் போட்டியிட்டு வெற்றிபெற்றார்.

மேற்கோள்கள்
-----------

1. ↑  "CM announces candidates for two seats". The Hindu. 29 January 2000. Archived from the original on 29 நவம்பர் 2004. .
2. ↑  1989 Tamil Nadu Election Results, Election Commission of India
3. ↑  1996 Tamil Nadu Election Results, Election Commission of India பரணிடப்பட்டது அக்டோபர் 7, 2010 at the வந்தவழி இயந்திரம்
4. ↑  "ANBIL PERIASAMY(DMK):Constituency- Tiruchirapalli-I(Tiruchirappalli) - Affidavit Information of Candidate:". *myneta.info*. 2021-10-25 அன்று பார்க்கப்பட்டது.
ஹள்ளிகார் காளை
ஹள்ளிகார் பசு
**ஹள்ளிகார் (Hallikar** (கன்னடம்:**ಹಳ್ಳಿಕಾರ್**) என்பது இந்தியாவின் கர்நாடகத்தைச் சேர்ந்த ஒரு மாட்டினமாகும். இந்த மாட்டினங்கள் கர்நாடகத்தின் தென் மாவட்டங்களான மைசூர் மாவட்டம், மண்டியா மாவட்டம், ஹாசன் மாவட்டம் , தும்கூர் மாவட்டம் ஆகிய மாவட்டங்களில் பாரம்பரியமாக வளர்க்கப்படுகிறது. இவற்றின் கொம்புகள் நீண்டு, பின்பக்கமாக சற்று வளைந்ததாக இருக்கும், காளைகளின் திமில் உயரமானதாகவும், உடல் சரியான வடிவத்துடன், நன்கு அமைந்த தசைப்பிடிப்புகளுடன் நடுத்தர அளவில் இருக்கும். இம்மாடுகள் சாம்பல் நிறமாக இருக்கும். இந்த மாடுகள் அவற்றின் வலிமை மற்றும் பொறுமை ஆகியவற்றுக்காக அறியப்படுகிறது. இந்த இனக் காளைகள் இவற்றின் வேலை செய்யும் திறனுக்கு, குறிப்பாக இவற்றின் வண்டி இழுக்கும் திறனுக்கு பெயர் பெற்றவை. இது முன்னாள் சுல்தான்களினதும்  மைசூர் இராஜ்ஜிய மன்னர்களினதும் ஆதரவைப் பெற்ற இரண்டு மாட்டினங்களில் ஒன்றாக இருந்தது, இன்னொரு மாட்டினம் அம்ரித் மகால் ஆகும். இந்த பாரம்பரிய மாட்டினத்தின் முக்கியத்துவத்தை உணர்த்தும் விதமாக இந்திய அரசாங்கத்தின், அஞ்சல் துறை 2000 ஆம் ஆண்டு இந்த மாட்டின் படம் பொறித்த அஞ்சல் தலையை வெளியிட்டது.

மேற்கோள்கள்
-----------

1. ↑  "Hallikar - Vishwagou". 2015-07-06 அன்று மூலம் பரணிடப்பட்டது. 2017-01-08 அன்று பார்க்கப்பட்டது.
2. ↑  "Cattle Throughout History". Dairy Farmers of Washington. 2005-05-27 அன்று மூலம் பரணிடப்பட்டது. 2009-12-11 அன்று பார்க்கப்பட்டது.
3. ↑  "Important Breeds of Karnataka - Hallikar". Department of AH & VS, Karnataka. 18 மே 2015 அன்று மூலம் பரணிடப்பட்டது. 13 May 2015 அன்று பார்க்கப்பட்டது.
4. ↑  Native Cow Varieties of India - Hallikar
5. ↑  "Breeds of Livestock - Amrit Mahal Cattle". Ansi.okstate.edu. 2010-06-05 அன்று மூலம் பரணிடப்பட்டது. 2009-12-11 அன்று பார்க்கப்பட்டது.
6. ↑  "Indian Post Stamp Catalogue 1947 - 2011 - Hallikar" (PDF). 2013-01-17 அன்று மூலம் (PDF) பரணிடப்பட்டது. 2017-01-08 அன்று பார்க்கப்பட்டது.
டாபரீனர் விளக்கு
**தோபரீனர் விளக்கு** (Döbereiner's lamp), என்பது 1823 ஆம் ஆண்டு ஜெர்மானிய வேதியியலாளர் ஜோகன் தோபரீனர் என்பவரால் உருவாக்கப்பட்ட தீயுண்டாக்கி ஆகும். இந்த அமைப்பானது பிரஸ்டன்பெர்கர் என்பவரால் வடிவமைக்கப்பட்டு 1800 ஆம் ஆண்டு வரை தயாரிப்பில் இருந்து வந்த விளக்கு அல்லது தீயுண்டாக்கியை அடிப்படையாக் கொண்டது. இது கலனின் அடிப்படையில் கிப் உபகரணத்தை ஒத்ததாகும். இந்த உபகரணமானது துத்தநாக உலோகம் நீர்த்த கந்தக அமிலத்துடன் வினைபுரிந்து ஐதரசன் வாயுவைத் தருவதற்காக வடிவைமக்கப்பட்ட உபகரணமாகும். ஒருபோக்கியானது திறக்கப்படும் போது ஐதரசன் தாரையானது பிளாட்டினம் நுரைப்பஞ்சில் வெளியாகிறது. வளிமண்டல ஆக்சிசனால் வினை தூண்டப்பட்டு வினையூக்கியானது வெப்பப்படுத்தப்பட்டு ஐதரசனானது ஒரு சுடரை உருவாக்குகிறது.

**Page வார்ப்புரு:Plainlist/styles.css has no content.*** a. கண்ணாடி உருளை
* b. திறந்த பாட்டில்
* c. கம்பி
* d. துத்தநாகம்
* e. நிறுத்து அடைப்பான்
* f. நுனிக்குழல்
* g. பிளாட்டினம் நுரைப்பஞ்சு

குழாய்களை தீப்பற்றுவதற்காக வணிகப்படுத்தப்பட்டது. இவ்வகை தீமூட்டிகளைத் தயாரிக்கும் உலகின் மிகப்பெரிய தயாரிப்பாராக எய்ன்ரிச் காட்ஃபிரைடு ஜெர்மனியின் துரிங்கியாவில் உள்ள ஸ்லெய்சு இருந்தார்.. 1820 களில் பத்து இலட்சத்திற்கும் அதிகமான இவ்வகை தீமூட்டிகள் விற்றுத்தீர்ந்தன என கூறப்படுகிறது.

இவ்வகை தீமூட்டிகளின் மாதிரிகள் இடாய்ச்சு அருங்காட்சியகம் மற்றும் எய்டல்பெர்க் கோட்டையில் உள்ள ஒரு பழைய மருந்தகம் ஆகியவற்றில் காட்சிப்படுத்தப்பட்டுள்ளன.

மேற்கோள்கள்
-----------

1. ↑  Thomas, John M. (2017). *The RSC Faraday prize lecture of 1989.*. Chem. Commun. Volume 53. பக். 9189.
2. ↑   *Principles and Practice of Heterogeneous Catalysis*. பக். 16. பன்னாட்டுத் தரப்புத்தக எண்:9783527314584. .
தோட்டி என்பது தமிழ்நாடு சாதிகள் பட்டியலில் ஆதிதிராவிடர் பட்டியலில் இடம்பெற்றுள்ள ஒரு சாதியாகும். இவர்கள் கழிவுகளை அகற்றும்]</துப்புறவு பணிகளைச் செய்து வந்திருக்கும் இச்சமூகத்தினர் இன்னும் ஏழ்மை நிலையிலேயே உள்ளனர்.

இலக்கியப் பதிவுகள்
------------------

* சுவாமி விவேகானந்தர் இவர்கள் படித்த சமுதாயத்தினரால் தாழ்வாகப் பார்க்கப்பட்ட நிலையைக் கண்டித்துள்ளார்.

’உங்களைப்போல் அவர்களால் சில புத்தகங்களைப் படிக்க முடியாமல் இருக்கலாம்;சூட்டும் கோட்டும் போடுகின்ற உங்கள் "உடை நாகரீகம்" அவர்களிடம் இல்லாமல் இருக்கலாம். அதனால் என்ன? எல்லா நாடுகளிலும் அவர்களே சமுதாயத்தின் முதுகெலும்பாக இருக்கிறார்கள். இந்தக் கீழ்நிலை மக்கள் வேலை செய்வதை நிறுத்திவிட்டால் நீங்கள் உணவையும் உடையையும் எங்கிருந்து பெறுவீர்கள்? கல்கத்தாவில் உள்ள தோட்டிகள் ஒரு நாளைக்கு வேலை நிறுத்தம் செய்தால் சர்வ குழப்பம் ஆகி விடாதா? மூன்று நாட்கள் வேலையை நிறுத்திவிட்டாலோ தொற்று நோய்களால் நகரமே காலியாகிவிடும். தொழிலாளிகள் வேலை செய்வதை நிறுத்திவிட்டால் உங்களுக்கு உணவும் உடையும் வருவது நின்றுவிடும். இதில்,அவர்களைத் தாழ்ந்தவர்கள் என்றும் உங்களைப் படித்தவர்கள் என்றும் கூறித் திரிகிறீர்கள்! ’

* பிரபல மலையாள எழுத்தாளர் தகழி சிவசங்கரப் பிள்ளை தமது ’தோட்டியின் மக’(1947) என்ற நாவலில் தென் இந்தியாவில் ஆலப்புழையில் அந்நாளில் இவர்களது நிலைமையை பதிவு செய்திருக்கிறார்.

மேற்கோள்கள்
-----------

1. ↑  எழுந்திரு! விழித்திரு! சுவாமி விவேகானந்தரின் சொற்பொழிவுகள் மற்றும் எழுதியவற்றின் தொகுப்பு; ஸ்ரீராமகிருஷ்ண மடம்,சென்னை: ஞானதீபம் சுடர் 6, பக்கம் 126
**குராவ்லி** *(Kuraoli)* என்பது இந்தியாவின் உத்தரப்பிரதேச மாநிலத்தில் இருக்கும் மைன்புரி மாவட்டத்தில் உள்ள ஒரு நகரமும் நகரப் பஞ்சாயத்தும் ஆகும்.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 20,680 பேர் ஆவர். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். குராவ்லி நகரின் படிப்பறிவு சதவீதம் 56% ஆகும். இது நாட்டின் சராசரி படிப்பறிவு சதவீதமான 59.5% என்பதை விட குறைவாகும். படிப்பறிவில் ஆண்களின் சதவீதம் 65% மற்றும் பெண்களின் படிப்பறிவு சதவீதம் 47% ஆகும். மக்கள் தொகையில் 17 சதவீதத்தினர் ஆறு வயதிற்கு உட்பட்டவர்களாக உள்ளனர்.

கல்வி
-----

குராவ்லி நகரில், தேவ் நாக்ரி இடைக் கல்லூரி, சிறீ மாலிக்கான் இடைக் கல்லூரி, லல்லுசிங் இடைக் கல்லூரி, சிறீ மாலிக்கான் பட்டக் கல்லூரி, சிறீ கமலா சிம்ரதி பட்டக்கல்லூரி, அபந்திபாய் இடைக் கல்லூரி முதலிய கல்வி நிறுவனங்கள் கல்வி புகட்டி வருகின்றன.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**தோட்டா தரணி** என்பவர் ஒரு இந்திய திரைப்பட கலை இயக்குநர் மற்றும் தயாரிப்பு வடிவமைப்பாளர் ஆவார், இவர் முக்கியமாக தமிழ் , தெலுங்கு, மலையாளம் மற்றும் இந்தித் திரைப்படங்களில் பணியாற்றியுள்ளார். 2013 ஆம் ஆண்டு நிலவரப்படி, அவர் இரண்டு தேசிய திரைப்பட விருதுகள், இரண்டு தென்னிந்திய பிலிம்பேர் விருதுகள் மற்றும் நான்கு தமிழ்நாடு மாநில திரைப்பட விருதுகளை வென்றுள்ளார். அவரது படைப்புகளில் ஓவியங்கள், சுவரோவியங்கள், காகித படத்தொகுப்புகள், மரத் தொகுப்புகள், அமைப்புகள் மற்றும் பல உள்ளன.

திரைப்பட வாழ்க்கை
-----------------

தோட்டா தரணி தனது தந்தைக்கு உதவி செய்யும் போது பன்னிரண்டு வயதிலிருந்தே மேடை வடிவமைப்பு கலையில் ஈடுபட்டுள்ளார். நாயகன் மற்றும் இந்தியன் படங்களில் அவர் செய்த பணிகள் அவருக்கு தேசிய திரைப்பட விருதுகளைப் பெற்றுத் தந்தன. அவரது படைப்புகளில் தெலுங்கு திரைப்படமான அர்ஜுன், தசாவதாரம், கந்தசாமி மற்றும் லீடர் படங்களுக்கான மதுரை மீனாட்சி கோயிலின் பிரமாண்டமான தொகுப்பு பிரதி அமைக்கப்பட்டுள்ளது. தயாரிப்பு வடிவமைப்பாளராக 100 க்கும் மேற்பட்ட திரைப்படங்களில் பணியாற்றியுள்ளார், இதில் மூன்று வெளிநாட்டு தயாரிப்புகள் உள்ளன: பாண்டிச்சேரி, டெர்னியர் காம்ப்டோயர் டெஸ் இண்டெஸ் (பிரஞ்சு), அனுமன் (பிரஞ்சு) மற்றும் கிளை (இத்தாலியன்).

கலை இயக்குனராக மட்டுமல்லாமல், தோட்டா தரணி ஒரு தயாரிப்பு வடிவமைப்பாளராகவும், பல்வேறு படங்களின் கலைத்துறையிலும் பணியாற்றியுள்ளார்.

பின்னணி
-------

தோட்டா தரணி 1971 ஆம் ஆண்டில் சுவரோவியத்தில் பட்டயப்படிப்பை முடித்தார், பின்னர் அச்சு தயாரிப்பைப் படிக்க பிரான்ஸ் அரசாங்கத்திடம் இருந்து உதவித்தொகை வழங்கப்பட்டது. கூடுதலாக, லண்டன் மற்றும் புது தில்லியில் உள்ள ராயல் காலேஜ் ஆப் ஆர்ட் நிறுவனத்தில் இருந்து அச்சு தயாரிக்கும் படிப்புகளை முடித்தார் .

விருதுகள்
---------

### கௌரவிப்பு

* 2001 - பத்மஸ்ரீ
* 2010 - சத்தியபாமா பல்கலைக்கழகத்தில் கெளரவ டாக்டர் பட்டம் ( டி.லிட் )

### சிறந்த கலை இயக்கத்திற்கான தேசிய திரைப்பட விருது

* 1987 - நாயகன்
* 1996 - இந்தியன்

### சிறந்த கலை இயக்குநருக்கான நந்தி விருது

* 1983 - சாகர சங்கமம்
* 1989 - கீதாஞ்சலி
* 2004 - அர்ஜுன்

### சிறந்த கலை இயக்குநருக்கான கேரள மாநில திரைப்பட விருது

* 1991 - அபிமன்யு

### சிறந்த கலை இயக்குநருக்கான தமிழக மாநில திரைப்பட விருது

* 1991 - தளபதி
* 1994 - காதலன்
* 2005 - சந்திரமுகி
* 2007 - சிவாஜி , சிருங்காரம்

### சிறந்த கலை இயக்குநருக்கான விஜய் விருது

* 2007 - சிவாஜி
* 2008 - தசாவதாரம்

மேற்கோள்கள்
-----------

1. ↑  "Awards for Amjad Ali Khan, Ashoke Sen". *தி இந்து*. . 
[*தொடர்பிழந்த இணைப்பு*]
2. ↑  "Koodankulam project by September". *தி இந்து*. 2010-04-17. 2020-09-16 அன்று பார்க்கப்பட்டது.
3. ↑  "Honoris Causa 2010 - Satyabhama University". *Sathyabama Institute of Science and Technology*. 2020-09-16 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
**தோதா** *(Doda)* என்பது இந்தியாவின் பஞ்சாப் மாநிலத்தில் உள்ள முக்த்சர் சாகிப் மாவட்டத்தில் இருக்கும் ஒரு கிராமம் மற்றும் நகரம் ஆகும்.

புவியியல்
---------

30°23′04″வடக்கு 74°38′22″கிழக்கு என்ற அடையாள ஆட்கூறுகளில் தோதா கிராமம் அமைந்துள்ளது. கடல் மட்டத்திலிருந்து சராசரியாக 610 அடிகள் உயரத்தில் இக்கிராமம் அமைந்துள்ளது. கிழக்கில் பட்டிண்டா நகரமும் வடமேற்கில் முக்த்சர் சாகிப் நகரமும் மற்றும் வடக்கில் பரித்கோட் மாவட்டமும் இக்கிராமத்திற்கு எல்லைகளாக உள்ளன.

மக்கள் தொகையியல்
----------------

2001 ஆம் ஆண்டில் மேற்கொள்ளப்பட்ட இந்திய நாட்டின் மக்கள் தொகைக் கணக்கெடுப்பின்படி தோதா கிராமத்தின் மக்கள் தொகை 11,529 ஆகும். இம்மக்கள் தொகையில் 1951 குடும்பங்களைச் சேர்ந்த 6045 ஆண்கள் மற்றும் 5484 பெண்கள் அடங்குவர். மொத்த மக்கள் தொகையில் ஆண்கள் 52 சதவீதம் பேரும் பெண்கள் 48 சதவீதம் பேரும் இருந்தனர். தோதா கிராமத்தின் பாலின விகிதம் ஆயிரம் ஆண்களுக்கு 907 பெண்கள் என்ற அளவில் இருந்தது.

Entrance of Govt. Senior Secondary School Doda (Sri Muktsar Sahib)

மேற்கோள்கள்
-----------

1. ↑  "Muktsar district PIN codes and Zip codes". www.athithy.com. 3 மார்ச் 2016 அன்று மூலம் பரணிடப்பட்டது. 13 January 2012 அன்று பார்க்கப்பட்டது.
2. ↑  "Doda, Punjab PIN code". www.pincode.net.in. 13 January 2012 அன்று பார்க்கப்பட்டது.
3. ↑  "Doda, 2001 population". *Government of India*. www.censusindia.gov.in. 2001. 13 January 2012 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Sepiida|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**தோட்டுக்கணவாய்** (*Cuttlefish*) என்பது ஒரு கடல் உயிரினமாகும். இது தலைக்காலி இன மீனாகும். இது மிகவும் பரந்தும் தட்டையாகவும் இருக்கும். இம்மீன் 15-25 செ.மீ நீளமும் 50செ.மீ அகலமும்.10.5 கிலோ எடையுடன் காணப்படும். இதன் உள்தோட்டை கணவாய் எலும்பு என்பர். இந்த உள்தோடு உலோகங்களை மெருகிடுவதற்கு பயன்படுத்துகிறார்கள்.

மேற்கோள்கள்
-----------

1. ↑  Reid, A. P. Jereb, & C. F. E. Roper 2005. Family Sepiidae. *In:* P. Jereb & C. F. E. Roper, eds. *Cephalopods of the world. An annotated and illustrated catalogue of species known to date. Volume 1. Chambered nautiluses and sepioids (Nautilidae, Sepiidae, Sepiolidae, Sepiadariidae, Idiosepiidae and Spirulidae)*. FAO Species Catalogue for Fishery Purposes. No. 4, Vol. 1. Rome, FAO. pp. 57–152.
**டக்கரின் சிலுவை** (*Tucker's Cross*) என்பது 1955 ஆம் ஆண்டில் பெர்முடா கடல் ஆராய்ச்சியாளர் டெடி டக்கர் என்பவரால் கண்டுபிடிக்கப்பட்ட ஒரு மரகதம் பதித்த 22 காரட் தங்கச் சிலுவை ஆகும். 1594 ஆம் ஆண்டில் மூழ்கிப் போன எசுபானிய கப்பலான சாண்ட் பெட்ரோ என்பதில் இருந்து கிடைத்ததாக நம்பப்படுகிறது.

இதைக் கண்டுபிடித்த, டக்கர் அதன் எளிமை காரணமாக இந்தியத் தயாரிப்புச் சிலுவை என்று நம்பினார். இருப்பினும், 1997 ஆம் ஆண்டளவில் நேர்ச்சிக்குள்ளான கப்பலில் கண்டுபிடிக்கப்பட்ட மிக விலை மதிப்புமிக்க ஒற்றைப் பொருளாக இது கருதப்பட்டது.

1959 ஆம் ஆண்டு பெர்முடா அரசாங்கத்திற்கு டக்கர் அந்த சிலுவையை ஒரு லட்சம் டாலர் என்ற குறைந்த விலைக்கு விற்றார். எந்தக் காரணத்தைக் கொண்டும் பெர்முடா தீவை விட்டு இந்தச் சிலுவை வெளியே போகக் கூடாது’ என்று அரசிடம் கேட்டுக் கொண்டார். சில வருடங்களுக்கு டக்கரும் அவரது மனைவியுமே அரசின் அருங்காட்சியகத்தை நடத்தும் பொறுப்பை ஏற்றுக்கொண்டனர். அங்கே அந்தச் சிலுவை பாதுகாப்பாக இருந்தது. 1975இல் இங்கிலாந்து அரசி இரண்டாம் எலிசபெத், டக்கர் சிலுவையைப் பார்வையிட பெர்முடா அருங்காட்சியகத்துக்கு வந்தார். அப்போது தங்க நிறத்தில், பச்சைக் கற்களுடன் ஒரு சிலுவை இருந்தது. ஆனால், அது போலி. அசலான டக்கர் சிலுவை காணாமல் போனது அப்போதுதான் கண்டுபிடிக்கப்பட்டது.

மேற்கோள்கள்
-----------

1. ↑  "Bio of Bermuda Teddy Tucker". *BerNews*.. பார்த்த நாள்: 4 November 2013.
2. ↑  Tucker, Teddy. "How I Found the Cross". 17 மார்ச் 2018 அன்று மூலம் பரணிடப்பட்டது. 11 May 2015 அன்று பார்க்கப்பட்டது.
3. ↑  Lam, Brian (August 2011). "Tucker’s Cross: Gold and Swollen With Emeralds, This Was The World’s Most Valuable Sunken Treasure". The Scuttlefish.. பார்த்த நாள்: 11 May 2015.
**ராகெட்ரி: நம்பி விளைவு** (Rocketry: The Nambi Effect) என்பது இந்திய விண்வெளி ஆய்வு மையம் முன்னாள் விஞ்ஞானி மற்றும் விண்வெளிப் பொறியியலாளர் நம்பி நாராயணனின் வாழ்க்கையை அடிப்படையாகக் கொண்டு தயாராகும் ஒரு இந்திய வாழ்க்கை வரலாற்றுத் திரைப்படம் ஆகும். சிம்ரனுடன் முன்னணி பாத்திரமேற்று ஆர். மாதவன் நடிக்கிறார். மேலும் மாதவனே இப்படத்தை இணைந்து தயாரித்து, இணைந்து இயக்கியுள்ளார். இத்திரைப்படம் தமிழ், ஆங்கிலம், மற்றும் இந்தி மொழிகளில் ஒரே நேரத்தில் தயாராகிறது. இப்படத்தை ஆனந்த் மஹாதேவன் இணைந்து இயக்குகிறார். இதன் இசையமைப்பாளர் சாம் சி. எஸ். ஆவர். இதன் கதை, நாராயணன் பிரன்ஸ்டன் பல்கலைக் கழகத்தில் ஒரு பட்டதாரிமாணவராக இருந்த நாட்களையும், அவர் மீது தவறான உளவுச் குற்றச்சாட்டுக்கள் பதிந்ததைப் பற்றியதாகும்.

2017-ற்கு முன் தயாரிப்புக்கு முந்தைய வேலைகள் ஆரம்பமான நிலையில், அக்டோபர் 2018ல் திரைப்படத்தின் டீஸர் வெளியானது.

நடிகர்கள்
---------

* ஆர். மாதவன் - நம்பி நாராயணன்
* சிம்ரன்
* பசேல் சிங் சஹானி - சார்தஜ், இஸ்ரோ விஞ்ஞானி, நம்பி நாராயணனின் நண்பர்

தயாரிப்பு
---------

### படப்பிடிப்பு

திரைப்படத்தின் படப்பிடிப்பு மும்மொழியில் தமிழ், இந்தி மற்றும் ஆங்கிலத்தில் நிகழும். முதன்மை படப்பிடிப்பு 21 ஜனவரி 2019ல் தொடங்கியது.

இதனையும் காண்க
--------------

* நம்பி நாராயணன்

சான்றுகள்
---------

1. ↑  "'Rocketry – The Nambi Effect' teaser: Madhavan presents scientist Nambi Narayanan's story".
2. ↑  "R. Madhavan: 95 per cent of Indians don't know about Nambi Narayanan, which I think is a crime".
3. ↑  "Nambi Narayanan biopic will have no heroine: Madhavan".
4. ↑
5. ↑
1883 இதழிலிருந்து வண்ண விளக்கங்கள் கொண்ட ஒரு பக்கத்தின் எடுத்துக்காட்டு. இயான் 11:25 பைபிள் வசனத்தின் உரை அல்லி மலர்கள் மற்றும் பிற அலங்காரங்களால் ஒளிர்கிறது.
**ஞாயிற்றுக்கிழமை வீட்டில்** (*Sunday at Home*) என்பது இலண்டனில் வெளியிடப்பட்ட ஒரு வார இதழாகும். மதப் பாதை கழகம் என்ற அமைப்பு 1854 ஆம் ஆண்டு இவ்வார இதழை தொடங்கியது. "ஞாயிறு வாசிப்பு "இலக்கிய வகையினத்திற்கு மிக வெற்றிகரமான எடுத்துக்காட்டுகளில் ஒன்றாக இவ்வார இதழ் கருதப்படுகிறது. விலைமலிவான இத்தகைய இதழ்கள் ஞாயிற்றுக்கிழமைகளில் குடும்பங்கள் படிக்க மதநலம் சார்ந்த (அல்லது மதத்தால் ஈர்க்கப்பட்ட) பொழுதுபோக்குகளை வழங்கும் நோக்கம் கொண்ட பத்திரிகைகளாகும். குறிப்பாக இலண்டன் சஞ்சிகை, குடும்ப எரால்டு போன்ற "தீங்கு விளைவிக்கும்" மதச்சார்பற்ற விலைமிகுந்த வாராந்திரிகளுக்கு மாற்றாக ஞாயிற்றுக் கிழமை வீட்டில் வார இதழ் வெளியிடப்பட்டது.

முதலில் இயேம்சு மெக்காலேவும் பின்னர் டபிள்யூ. இசுடீவன்சாலும் இவ்வாரப் பத்திரிகை வெளியிடப்பட்டது. மக்காலேவும் இசுடிவன்சும் ஓய்வு நேரம் என்ற வாரப்பத்திகையையும் அப்போது வெளியிட்டுக் கொண்டிருந்தார்கள். இப்பத்திரிகை ஞாயிற்றுக் கிழமை வீட்டில் பத்திரிகைக்கு இரண்டு ஆண்டுகளுக்கு முன்பு அறிமுகமானதாகும். மதப் பாதை கழகமே இதையும் வெளியிட்டு வந்தது. இருப்பினும் *ஞாயிற்றுக்கிழமை வீட்டில்* மிகவும் வெளிப்படையாக மதம் மற்றும் மிகவும் வலுவான விடுமுறைநாள் வாசிப்புக் கண்ணோட்டம் கொண்டு இருந்தது. ஓய்வு நேரம் வார இதழ் போலவே ஞாயிற்றுக்கிழமை வீட்டில் இதழிலும் ஒரு பெரிய விளக்கத்தை உள்ளடக்கிய மத புனைகதைகளின் வரிசைப்படுத்தப்பட்ட பகுதியும் இடம்பெற்றது.

வாராந்திர வடிவத்திற்கு கூடுதலாக, பத்திரிகை மாதாந்திர பாகங்களில் ஐந்து பென்சு விலையில் வெளியிடப்பட்டது. பின்னர் 1863 ஆம் ஆண்டு 6 பென்சுக்கு உயர்த்தப்பட்டது. ஆண்டு தொகுதிகளின் விலை சுமார் 5 முதல் 10 வெள்ளி வரை இருந்தது.

1862 ஆம் ஆண்டில் இப்பத்திரிகை வண்ண விளக்கப்படங்களை உள்ளடக்கி வெளியிடப்பட்டது. இவ்வாறு வண்னத்தில் வெளியான முதல் வாராந்திரி பத்திரிகை என்றும் கருதப்படுகிறது.

1865 ஆம் ஆண்டில் ஞாயிற்றுக் கிழமை வீட்டில் பத்திரிகை ஆண்டுதோறும் 130,000 பிரதிகள் வெளியிடப்பட்டது. இந்த எண்ணிக்கை 1875 ஆம் ஆண்டு வரை சீராகவும் அதிகரித்தது.

மேற்கோள்கள்
-----------

1. 1 2 3  Scott, Rosemary (1992). "The Sunday Periodical: "Sunday at Home"". *Victorian Periodicals Review* **25** (4). .
2. ↑  Olsen, Stephanie (2014). *Juvenile Nation: Youth, Emotions and the Making of the Modern British Citizen, 1880–1914*. A&C Black. பக். 22-25. பன்னாட்டுத் தரப்புத்தக எண்:9781472511416.
3. ↑  Rosemary, Scott (1992). *Poetry and piety : the role of verse in mid-Victorian Sunday reading* (PDF) (PhD). The Open University.

புற இணைப்புகள்
--------------

விக்கிமீடியா பொதுவகத்தில்,  
 ***ஞாயிற்றுக்கிழமை வீட்டில்***   
என்பதின் ஊடகங்கள் உள்ளன. 

* ஆன்லைன் புத்தகங்கள் பக்கம் வழியாக ஞாயிற்றுக்கிழமை வீட்டில் வார இதழ் முழு வெளியீடுகளின் காப்பகங்களுக்கான இணைப்புகள்
கோபால் மந்திர்
**கோபால் மந்திர்** (*Gopal Mandir*) இந்தியாவின் மத்தியப் பிரதேச மாநிலம் ராசசாகி கோட்டம் உச்சைன் நகரத்தில் அமைந்துள்ளது. துவாரகாதிசு கோவில் என்ற பெயராலும் இது அழைக்கப்படுகிறது. மகாகாளேசுவர் கோயிலுக்கு அடுத்ததாக உச்சைன் நகரில் உள்ள இரண்டாவது பெரிய கோவில் கோபால் மந்திர் ஆகும்.  மராத்தா பாணியில் 19 ஆம் நூற்றாண்டில் மராட்டிய மன்னர் தௌலத்ராவ் சிண்டேயின் மனைவி பயாசி பாய் சிண்டேவால் இது கட்டப்பட்டது. உச்சையினியின் முக்கிய சந்தை பகுதியில் கோபால் மந்திர் அமைந்துள்ளது.

இந்தூர் நகரத்திலிருந்து 65 கிமீ தொலைவில் உள்ள உச்சைன் நகரத்தில் இக்கோவில் உள்ளது;  உச்சைன் நகரம் மத்திய பிரதேசத்தில் அமைந்துள்ளது.

அம்சங்கள்
---------

பிரதான கோவிலில் இரண்டு அடி உயர கிருட்டிண பகவானின் சிலை வெள்ளி பூசப்பட்ட பளிங்குகளால் ஆக்கப்பட்டுள்ளது. கிருட்டிணரின் சிலையுடன் கூடுதலாக, இங்கு சிவன், பார்வதி மற்றும் கருடன் சிலைகளும் உள்ளன. இந்த கோவில் வளாகத்தில் கிருட்டிண செயந்தியும் அரிகர் பர்வாவும் வெகு விமரிசையாக கொண்டாடப்படுகின்றன. அரிகர் பர்வாவின் போது மகாகாலேசுவர் சோதிர்லிங்கத்தின் படங்கள் கிருட்டிணரை சந்திக்க கொண்டு வரப்படுகின்றன. கோபால் மந்திர் கதவுகள் கசனி முகமது திருடியதாகக் கூறப்படுகிறது. இவை பின்னர் மகாத்சி சிண்டேவால் மீட்கப்பட்டன.

மேற்கோள்கள்
-----------

1. 1 2  Alam, Mahmamuda. "Puthia temple complex: Developing tourism through architecture" (PDF). BRAC University. p. 30. 11 May 2015 அன்று பார்க்கப்பட்டது.Alam, Mahmamuda. "Puthia temple complex: Developing tourism through architecture" (PDF). BRAC University. p. 30. Retrieved 11 May 2015.
2. ↑  "Puthia Rajbari". *Chauchala Chhota Govinda Mandir*. Rajshahi University Web Page. 18 மே 2015 அன்று மூலம் பரணிடப்பட்டது. 13 May 2015 அன்று பார்க்கப்பட்டது.
3. ↑  Mikey Leung. *Bangladesh*. Bradt Travel Guides. பக். 301. .
**குரு அங்கது தேவ்** (*Guru Angad Dev*, பஞ்சாபி: ਗੁਰੂ ਅੰਗਦ ਦੇਵ, 31 மார்ச் 1504 – 28 மார்ச் 1552) பத்து சீக்கியக் குருக்களில் இரண்டாமவர் ஆவார். இவர் பஞ்சாபின் முக்த்சர் மாவட்டத்தில் சாரே நாகா என்ற சிற்றூரில் 1504ஆம் ஆண்டு மார்ச் 31 அன்று பிறந்தார். இவரது பிறப்பிற்குப் பிறகு இவருக்கு லெக்னா என்ற பெயர் சூட்டப்பட்டது. இவரது தந்தை சிறு வணிகராகவிருந்த பெரு மால் ஆகும். தாயார் மாதா ரமோ ஆகும்.

1538இல் குரு நானக் தனது மகன்களையல்லாது தனது சீடரான லெக்னாவை தமது வாரிசாகவும் அடுத்த சீக்கிய குருவாகவும் தேர்ந்தெடுத்தார். லெக்னாவிற்கு அப்போது அங்கது என்ற பெயர் சூட்டப்பட்டது. குரு அங்கது என சீக்கியர்களின் இரண்டாவது குருவானார். தனது முதல் குரு தொடங்கியப் பணியை தொடர்ந்து வந்தார். தற்போதுள்ள குர்முகி எழுத்துமுறையை சீர்தரப்படுத்தினார்.

குரு அங்கது மாதா கீவ்ஜியை சனவரி 1520இல் திருமணம் புரிந்தார். இவர்களுக்கு இரண்டு மகன்களும் (தாசு, தாது) இரண்டு மகள்களும் (அம்ரோ, அனோகி) பிறந்தனர். பாபர் படையெடுப்பிற்கு அஞ்சி இவரது தந்தையாரின் குடும்பம் முழுமையும் தங்கள் பரம்பரை சிற்றூரை விட்டு இடம் பெயர்ந்தனர்.பியாசு ஆற்றங்கரையில் கதூர் சாகிப் என்ற சிற்றூரில் குடியேறினர். இது அம்ரித்சரிலிருந்து 25 கிமீ தொலைவில் உள்ளது.

மேற்சான்றுகள்
-------------

1. ↑  McLeod, W.H. "Guru Angad". *Encyclopaedia of Sikhism*. Punjabi University Punjabi. 30 September 2015 அன்று பார்க்கப்பட்டது.
2. ↑  Shackle, Christopher; Mandair, Arvind-Pal Singh (2005). *Teachings of the Sikh Gurus: Selections from the Sikh Scriptures*. United Kingdom: Routledge. xiii–xiv. பன்னாட்டுத் தரப்புத்தக எண்:0-415-26604-1.

| * பா
* உ
* தொ
☬ சீக்கியக் குருக்கள் ☬ |
| --- |
| 
* குரு நானக்
* குரு அங்கது தேவ்
* குரு அமர் தாஸ்
* குரு ராம் தாஸ்
* குரு அருச்சுன்
* குரு அர்கோவிந்த்
* குரு அர் ராய்
* குரு அர் கிருசன்
* குரு தேக் பகதூர்
* குரு கோவிந்த் சிங்
* குரு கிரந்த் சாகிப்

 |
|  **சீக்கியம்**  |
**குரளி** (*Kurali*) இந்தியப் பஞ்சாப் மாநிலத்தில் எசுஏஎசு நகர் மாவட்டத்தில் பெருநகர் சண்டிகர் பகுதியில் உள்ள சிறிய ஊராகும்.

புவியியல்
---------

பஞ்சாப் மாநிலத்தின் தலைநகர் சண்டிகரிலிருந்து 26 கிமீ தொலைவில் தேசிய நெடுஞ்சாலை 21இல் அமைந்துள்ளது. இதன் அண்மையில் மூன்று திசைகளில் கரார், ரோபார், மொரின்டா நகரங்கள் உள்ளன.

அரசு
----

தேர்ந்தெடுக்கப்பட்ட நகராட்சி மன்றம் குரளியை நிர்வகித்து வருகின்றது. இங்கு அரசு மருத்துவமனை, அஞ்சல் அலுவலகம், பல பள்ளிக்கூடங்கள், கல்லூரிகள் உள்ளன.

போக்குவரத்து
------------

தேசிய நெடுஞ்சாலை 21இல் அமைந்துள்ளதால் சண்டிகருக்கும் பஞ்சாபின் பிற பகுதிகளுக்கும் நேரடி அணுக்கம் உள்ளது. இந்த நகரத்திலிருந்து இந்தியாவின் அனைத்து பகுதிகளுக்கும், தேசியத் தலைநகர் தில்லி உட்பட, பேருந்து, தொடருந்து இணைப்புகள் உள்ளன. இந்நகரத் தொடருந்து நிலையம் மிகவும் தொன்மையானதால் பல பாலிவுட் திரைப்படங்களில் பயன்படுத்தப்பட்டுள்ளது. இதன் அண்மையிலுள்ள வானூர்தி நிலையமாக சண்டிகர் வானூர்தி நிலையம் உள்ளது; இது ஏறத்தாழ 30 கிமீ தொலைவில் உள்ளது. மற்றுமொரு பன்னாட்டு வானூர்தி நிலையம் மொகாலியில் 18 நிமிடப் பயணத்தில் உள்ளது.

மேற்சான்றுகள்
-------------

1. ↑  NREGA report
[*தொடர்பிழந்த இணைப்பு*]
**வெ. தேவராஜுலு** (பி: 1941) மலேசியாவில் எழுத்தாளர்களுள் ஒருவராவார். வெ. தேவராசன் எனும் புனைப்பெயரால் அறியப்பட்ட இவர் கிறித்துவ சமயப் போதகருமாவார். மேலும் இவர் பினாங்குத் தமிழ் எழுத்தாளர் சங்கத் துணைத் தலைவராக 2006 முதல் பணியாற்றி வருகின்றார்.

எழுத்துத் துறை ஈடுபாடு
----------------------

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சமயபோதனை தவிரச் சமுதாயச் சிந்தனையும், உடல் நலமும் இவர் எழுத்துக்களின் கருப்பொருள்களhகக் காணப்பட்டன. கூடுதலாக சிறுகதைகள், கட்டுரைகள், புதுக்கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

#### சமய போதனை / உடல்நலம் பற்றிய நூல்கள்

* "உறவாடும் உண்மைகள்"
* "புதிய வாழ்க்கை"
* "நீதியின் பாதையில்"
* "இன்று புதிதாய்ப் பிறந்தோம்"
* "அருட்சுவைக் கதைகள்".

#### மொழிபெயர்ப்புகள்

* "வேதாகமம் பேசுகிறது";
* "புகைக்குடியை நிறுத்துவது எப்படி?";
* "பொருத்தமான சுகநலம்";
* "மாரடைப்பு வராமல் தடுப்பதெப்படி?"

#### புதுக்கவிதை நூல்

* "நீரூற்றைத் தேடி" (2006)

பரிசில்களும், விருதுகளும்
-------------------------

* புதுக்கவிதைகள் போட்டிப் பரிசு
* திருமறைக் கல்லூரிப் பரிசு
* மலேசியக் கிறித்துவ எழுத்தாளர் சங்கம் பொன்னாடை போர்த்திக் கௌரவித்துள்ளது (1994).
* "கவியருவி" விருது - தமிழ் நாட்டில் இதய கீதம் இலக்கியப் பொதுநல இயக்கத்தினர் நடத்திய உலகக் கவிஞர் மாநாடு (2000).
* "இறையருட்செல்வர்" விருது - சென்னை கிறிஸ்த்துவ எழுத்தாளர் சங்கம் (2000)
* "எழுத்தாளர் விருது" - கோலாலம்பூர் உலகத் தமிழ்ப் போதகர் மாநாடு (2001)

உசாத்துணை
---------

* மலேசியத் தமிழ் எழுத்துலகம் தளத்தில் வெ. தேவராஜுலு பக்கம்
[*தொடர்பிழந்த இணைப்பு*]
**பூபாலபிள்ளை கணேசலிங்கம்** (*Poopalapillai Ganeshalingam*, பிறப்பு: சூலை 6, 1932) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

அரசியலில்
---------

கணேசலிங்கம் 1977 நாடாளுமன்றத் தேர்தலில் தமிழர் விடுதலைக் கூட்டணியின் வேட்பாளராக பட்டிருப்புத் தேர்தல் தொகுதியில் போட்டியிட்டு 10,200 வாக்குகள் வித்தியாசத்தில் வெற்றி பெற்று நாடாளுமன்றம் சென்றார். தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கணேசலிங்கம் பட்டிருப்புத் தொகுதிக்கான நாடாளுமன்ற இருக்கையை இழந்தார்.

மேற்கோள்கள்
-----------

1. ↑  "Ganeshalingam, Poopalapillai". இலங்கைப் பாராளுமன்றம்.
2. ↑  "Result of Parliamentary General Election 1977" (PDF). இலங்கைத் தேர்தல் திணைக்களம். 2011-07-17 அன்று மூலம் (PDF) பரணிடப்பட்டது. 2013-08-09 அன்று பார்க்கப்பட்டது.
3. ↑  Wickramasinghe, Wimal (18 சனவரி 2008). "Saga of crossovers, expulsions and resignations etc. Referendum for extention of Parliament". *ஐலண்ட்*. Archived from the original on 2011-06-17. .
**குரவில் தமிழ் வித்தியாலயம்** இலங்கையில் வட மாகாணத்தில் முல்லைத்தீவு மாவட்டத்தில் பரந்தன் முல்லைத்தீவு வீதியில் 25ஆவது கிலோமீட்டர் கல்லிலிருந்து (A35) தெற்குத்திசையில் 3 கிலோமீட்டர் தூரத்தில் அமைந்துள்ள அரசினர் தமிழ்க் கலவன் பாடசாலையாகும். இங்கு தரம் 1 இலிருந்து தரம் 11 வரை மாணவர்கள் பயில்கின்றனர். 2018 ஆம் ஆண்டு வடமாகாணசபை உறுப்பினர் கௌரவ ஆண்டியையா - புவனேஸ்வரன் அவர்களின் நிதி ஒதுக்கீட்டில் இப்பாடசாலைக்கான ஒரு திறன் வகுப்பறை அமைத்துக்கொடுக்கப்பட்டது.

வரலாறு
------

இப்பாடசாலை 1997 இல் 10 மாணவர்களுடனும் 2 தொண்டர் ஆசிரியர்களுடனும் ஆரம்பிக்கப்பட்டது. 2006 ஆம் ஆண்டு முந்நூறு வரையிலான மாணவர்களுடன் வளர்ச்சி கண்டது.

அதிபர்கள்
---------

* செல்லையா மேகநாதன் (1997-2015)
* மங்களேஸ்வரன் (2016)
* தாமோரதம்பிள்ளை மங்களரூபன்(2017)
* சிவபாதம் மோகஜீவன்(2017 இலிருந்து)

பாடசாலைக்கீதம்
--------------

**பல்லவி**  

குரவில் தமிழ் வித்தியாலயம்  

குவலயம் புகழ்ந்திட வாழ்க  

குரவில் விளையும் கொழுநெல்லும் வாழையும்  

உபபயிரும் பரந்தோங்க (குரவில்)  

  

**அனுபல்லவி**  

எங்கள் உழைப்பில் எழுந்திட்ட பள்ளியில்  

சங்கத் தமிழைப் பயில்வோம்  

பொங்கும் மனதுடன் ஆரம்பக்கல்வியும்  

ஆங்கிலமும் விஞ்ஞானமும் கற்போம் (குரவில்)  

  

**சரணம்**  

ஒழுக்கத்தில் சமயமும் ஓங்கிடக் கணிதமும்  

சமூகக் கல்வியும் கற்போம்  

அழகியல் ஆக்கம் ஆற்றிடும் உடற்கல்வி  

ஆர்வமுடன் தினமும் கற்போம் (குரவில்)  

  

நாளைய உலகில் நாயகர் நாமென  

நன்குணர்ந்து கல்வி கற்போம்  

ஆளும் அதிபர் அதி உயர் ஆசான்  

அனைவரையும் பணிகிண்றோம்

இயற்றியவர்:திரு. நா. தியாகராசா
  
முன்னாள் பிரதிக் கல்விப் பணிப்பாளர் (திட்டமிடல்)
  
முல்லைத்தீவுக் கல்வி வலையம்